b'\n_START_ARTICLE_\nUudenkyl\xc3\xa4nlammi\n_START_SECTION_\nMaantiede\n_START_PARAGRAPH_\nJ\xc3\xa4rven pinta-ala on 3,1 hehtaaria ja sen pituus on 400 metri\xc3\xa4 ja leveys 130 metri\xc3\xa4. J\xc3\xa4rvi on keskelt\xc3\xa4 kapeampi, joten j\xc3\xa4rvess\xc3\xa4 on kaksi allasta. Siihen laskee nelj\xc3\xa4 mets\xc3\xa4ojaa ja yhden varrella on rakennuksia l\xc3\xa4hell\xc3\xa4 rantaa. J\xc3\xa4rven luusua sijaitsee j\xc3\xa4rven etel\xc3\xa4rannalla, josta saa alkuunsa 1,5 kilometri\xc3\xa4 pitk\xc3\xa4 Haukilammiin._NEWLINE_J\xc3\xa4rven rantaviiva on 0,95 kilometri\xc3\xa4 pitk\xc3\xa4 ja sen ranta on p\xc3\xa4\xc3\xa4osin moreenipohjaista mets\xc3\xa4maastoa. J\xc3\xa4rven rannat ovat l\xc3\xa4hes rakentamattomia eik\xc3\xa4 rantaan johda teit\xc3\xa4. Valtatie 2 ohittaa lammen 150 metrin et\xc3\xa4isyydelt\xc3\xa4.\n_START_SECTION_\nHistoria\n_START_PARAGRAPH_\nJ\xc3\xa4rvi on piirretty nimett\xc3\xb6m\xc3\xa4n\xc3\xa4 n\xc3\xa4kyviin uoden 1855\xe2\x88\x921856 Kalmbergin kartastossa. Se on merkitty monta kertaa suurempana kuin Haukilammi on piirretty nykykarttoihin. Vuoden 1884 Senaatin kartastossa sen nimi kirjoitettiin "Laihalampi". Sen etel\xc3\xa4puolella sijaitsi "Uuskyl\xc3\xa4". Nykykartoissa j\xc3\xa4rvell\xc3\xa4 on keskell\xc3\xa4 kaventuma, mutta vanhoissa kartoissa se on soikio.'